אורי ניר

אורי ניר (נולד ב-1976) הוא אמן, פסל ויוצר סרטים ישראלי החי ועובד בתל אביב-יפו.

 ביוגרפיה 
אורי ניר נולד בתל אביב-יפו להייצ'יק, מורה לפיסול, והאדריכל מאיר ניר. בצעירותו למד בבית הספר לאמנויות בתל אביב ובתיכון לאמנויות ע"ש תלמה ילין.

בשנת 1997 החל את לימודיו במחלקה לאמנות בבצלאל אותם סיים בשנת 2001, מאז סיום לימודיו הציג תערוכות יחיד והשתתף בתערוכות קבוצתיות בישראל ומחוצה לה. בשנת 2000 למד במסגרת חילופי סטודנטים בבית הספר של המכון לאמנות של שיקגו. בין השנים 2006–2008 למד לימודי התואר השני במחלקה לאמנות באוניברסיטת קליפורניה בלוס אנג'לס.

משנת 2003 מלמד במחלקה לאמנות בבצלאל, ומשנת 2009 במדרשה לאמנות במכללה האקדמית בית ברל.

 עבודותיו 
התערוכות של אורי ניר הן סביבות הרמטיות המפגישות בין פיסול, וידאו, סאונד וטקסט. ניר עוסק במושג הזמן ובתפישות ראייה באמצעות ייצוגים של ריאליזם עתידני, של חלימה בהקיץ ושל מציאות הבזקית. כל תערוכה מושתתת על מערכת סגורה ומעגלית של רעיונות ודימויים, שמתקיימים בה נרטיבים ביוגרפיים ומדומיינים ומצבי צבירה מנוגדים - תודעתיים, פיזיים וחושיים.

 תערוכות 
תערוכות יחיד
 2002 - קורבנו של שונצינו, מוזיאון הרצליה לאמנות.
 2004 - Lost Herbs, מוזיאון הרצליה לאמנות
 2005 - Plantation, גלריה ברוורמן, תל אביב.
 2009 - חוג הפעימה, גלריה ברוורמן, תל אביב.
 2009 - Mommy ,LAXART גלריה, לוס אנג'לס
 2011 - מאיץ, ביתן הלנה רובינשטיין, מוזיאון תל אביב לאמנות.
 2012 - Heat Archer, בייקרי, גלריה ברוורמן, תל אביב.
2018 - סכר פרפר, משכן לאמנות עין חרוד, קיבוץ עין חרוד.
2019 - חדר צחוק, פרויקט פרסייט, יגאל אלון 94 תל אביב.
2026 - שמועה, פרויקט Parasite בבית מרס, תל אביב

תערוכות קבוצתיות

 פרסים ומלגות 
 2001 - פרס אהוד אלחנני, בצלאל אקדמיה לאמנות ועיצוב, ירושלים.
 2002 - פרס קיפר לאמנים צעירים, קרן וולף.
 2002 - פרס ראשון, קרן גוסטי רדר.
 2002 - פרס משרד החינוך התרבות והספורט לאמן הצעיר.
 2003 - פרס ישראכרט.
 2005 - מענק קרן רבינוביץ.
 2006 - פרס משרד החינוך והתרבות לאמן הצעיר.
 2006 - מענק ממפעל הפיס.
 2011 - פרס משרד החינוך והתרבות לעידוד היצירה.
מענק תמיכה בפרויקט, קרן Outset.
2015 - מענק תמיכה, מפעל הפיס.
2017 - מענק תמיכה, מפעל הפיס.

2018 - מענק תמיכה בפרויקט, קרן Outset.
2018 - פרס שרת התרבות והספורט ליוצרים בתחום האמנות הפלסטית.
2019 - מענק תמיכה, המפעל לפרויקטים מיוחדים, עיריית תל אביב בשיתוף קרן יהושוע רבינוביץ׳.
2019 - פרס לנדאו לאמנות

גלריה 

 קישורים חיצוניים 

 אורי ניר באתר פרסייט
 עבודותיו של אורי ניר באתר ארכיון בצלאל
 האובייקט הורָה לי, מאמרו של רזה נגארסטאני באתר ערב רב

 הערות שוליים 

קטגוריה:אמנים ישראלים
קטגוריה:בוגרי בית הספר לאמנויות תל אביב
קטגוריה:בוגרי תלמה ילין
קטגוריה:בוגרי בצלאל, אקדמיה לאמנות ועיצוב
קטגוריה:סגל בצלאל
קטגוריה:סגל המדרשה לאמנות
קטגוריה:ערכים שנערכו במסגרת GLAM בצלאל
קטגוריה:זוכי פרס לנדאו לאמנויות הבמה
קטגוריה:זוכי פרס עידוד היצירה לאמנות פלסטית
קטגוריה:זוכי מלגת אינגבורג בכמן
קטגוריה:ישראלים שנולדו ב-1976